Broj:01-018/25-5325 20.avgust 2025. godine

**JAVNI POZIV**

Ovim putem upućujemo javni poziv svim građanima, privrednim društvima, odnosno vlasnicima zemljišta i objekata koji su pretrpjeli štete usljed elementarne nepogode izazvane požarima na više lokacija u Glavnom gradu da u narednih 15 dana podnesu zahtjev radi pokretanja postupka procjene štete.

Komisija za procjenu šteta od elementarnih nepogoda u najkraćem roku organizovaće izlazak na teren, izvršiće procjenu pojedinačne i ukupne štete. Detaljan izvještaj o procijenjenim štetama Komisija će dostaviti Vladinoj Komisiji za procjenu šteta od elementarnih nepogoda koja će donijeti odluku o visini nadoknade, u skladu sa mogućnostima.

Glavni grad i gradska preduzeća pružiće neposrednu podršku i pomoć najugroženijima u sanaciji od posljedica izazvanih požarima i pomoći pri oporavku od štete.

Takođe, svjesni značajnih posljedica koje su ove nepogode ostavile na životnu sredinu, Glavni grad će u narednom periodu u saradnji sa nadležnim institucijama pripremiti plan sanacije i obnove koji će obuhvatati plan pošumljavanja, očuvanje biodiverziteta, zaštitu zemljišta i obnovu oštećene infrastrukture.

Još jednom izražavamo solidarnost sa svima koji su pogođeni ovom nepogodom.

GLAVNI GRAD

Komisija za procjenu šteta od elemetarnih nepogoda